ΓΡΑΠΤΗ ΕΡΩΤΗΣΗ E-0130/01

υποβολή: Christopher Huhne (ELDR) προς την Επιτροπή

(31 Ιανουαρίου 2001)

Θέμα: Ύψος των άμεσων ξένων επενδύσεων

Προτίθεται η Επιτροπή να αξιολογήσει το ύψος των Όγκος άμεσων επενδύσεων προς το κάθε κράτος μέλος και το αντίστοιχο ύψος των επενδύσεων του κάθε κράτους μέλους προς τρίτες χώρες λαμβάνονταςπόψη τα πλέον πρόσφατα στοιχεία για αυτή την αξιολόγηση· Θα μπορούσε να παράσχει αναλυτικά στοιχεία του ύψους των επενδύσεων από και προς τις χώρες-εταίρους της ΕΕ, τρίτες χώρες, την Ιαπωνία και τις Ηνωμένες Πολιτείες·

Κοινή απάντηση του κ. Solbes Mira εξ ονόματος της Επιτροπής στις γραπτές ερωτήσεις E-0130/01 και E-0131/01

(18 Απριλίου 2001)

Οι άμεσες ξένες επενδύσεις (ΑΞΕ) αποτελούν μια κατηγορία διεθνών επενδύσεων η οποία δηλώνει την πρόθεση απόκτησης διαρκούς συμφέροντος σε μια επιχείρηση που δραστηριοποιείται σε μια άλλη οικονομία. Καλύπτει όλες τις οικονομικές συναλλαγές μεταξύ της επενδύτριας εταιρείας και των θυγατρικών της στο εξωτερικό. Διαφέρει από τις επενδύσεις χαρτοφυλακίου διότι ο επενδυτής ενδιαφέρεται να εξασφαλίσει ουσιαστικό λόγο στη διοίκηση της ξένης επιχείρησης. Ως εταιρεία άμεσων επενδύσεων ορίζεται επίσημα μια ατομική επιχείρηση ή μια επιχείρηση που έχει συσταθεί σε εταιρεία στην οποία ο άμεσος επενδυτής κατέχει το 10 % ή και περισσότερο των κοινών μετοχών ή του δικαιώματος ψήφου (για την επιχείρηση που έχει συσταθεί σε εταιρεία) ή το ισοδύναμο αυτού (για την ατομική επιχείρηση).

Μέσω των άμεσων επενδυτικών ροών ένας επενδυτής δημιουργεί μια θέση άμεσων ξένων επενδύσεων η οποία παρουσιάζεται στον ισολογισμό του. Αυτές οι τοποθετήσεις σε άμεσες ξένες επενδύσεις ΑΞΕ (καλούμενες ενίοτε αποθέματα ΑΞΕ) διαφέρουν από τις σωρευτικές ροές λόγω των επανεκτιμήσεων (αλλαγές στις τιμές ή στις συναλλαγματικές ισοτιμίες καθώς και αναπροσαρμογές όπως αναδιαρθρώσεις ή διαγραφές χρεών, χαριστικές απαλείψεις χρεών ή μετατροπές του χρέους σε μετοχικό κεφάλαιο (swap)).

Η Επιτροπή διατηρεί βάση δεδομένων σχετικά με τις άμεσες ξένες επενδύσεις (ΑΞΕ) η οποία περιέχει εναρμονισμένα και συνεπώς συγκρίσιμα στοιχεία για την Κοινότητα, τα κράτη μέλη της και τους σημαντικότερους εταίρους ΑΞΕ όσον αφορά τις τοποθετήσεις, ροές και έσοδα προς και από την ΕΕ. Τα στοιχεία ΑΞΕ εμπεριέχονται στην βάση δεδομένων NewCronos της Eurostat (theme2/bop/fdi). Η βασική ετήσια έκδοση είναι η επετηρίδα ΑΞΕ, η οποία περιέχει επίσης περιγραφική ανάλυση της ανάπτυξης των άμεσων ξένων επενδύσεων και λεπτομερή εξήγηση των ορισμών που χρησιμοποιούνται στην μεθοδολογία η οποία εφαρμόζεται στη συλλογή στοιχείων.

Οι πίνακες που στάλθηκαν απευθείας στον αξιότιμο βουλευτή και στη γραμματεία του Κοινοβουλίου περιέχουν στοιχεία σχετικά με τις ροές άμεσων ξένων επενδύσεων για την περίοδο 1992-1999 και για τα αποθέματα στα τέλη του 1998.

Τα στοιχεία αναλύονται λεπτομερέστερα σε 4 επίπεδα:

- Σύνταξη έκθεσης: αφορά τη σύνταξη έκθεσης από τα κράτη μέλη σχετικά με τα στοιχεία άμεσων ξένων επενδύσεων για την Eurostat. Τα συνολικά στοιχεία των 15 κρατών μελών (ΕΚ 15)πολογίζονται από την Eurostat μέσω της άθροισης των στοιχείων των κρατών μελών και της εκτίμησης των ελλειπουσών τιμών.

- Η οικονομία αναφοράς της αλλοδαπής: Οι άμεσες ξένες επενδύσεις στην αλλοδαπή είναι οι επενδύσεις που πραγματοποιήθηκαν από τα κράτη μέλη ΕΚ15 σε άλλα κράτη μέλη ή σε χώρες εκτός της ΕΚ. Το σύμβολο μείον () δηλώνει άμεσες ξένες επενδύσεις στην αλλοδαπή ενώ το σύμβολο συν (+) δηλώνει αποεπένδυση.

Η ΑΞΕ στην οικονομία αναφοράς είναι μια επένδυση που πραγματοποιήθηκε στην ΕΚ15 από άλλα κράτη μέλη ή από χώρες εκτός ΕΚ. Το σύμβολο συν (+) δηλώνει άμεση ξένη επένδυση στην οικονομία αναφοράς και το σύμβολο (-) αποεπένδυση.

- Εταίρος: αφορά τη χώρα στην οποία πραγματοποιήθηκε η επένδυση ΑΞΕ (για την ΑΞΕ στην αλλοδαπή) ή τη χώρα που πραγματοποιεί την επένδυση στην Κοινότητα (για την ΑΞΕ στη οικονομία αναφοράς).

Οι επιλεγμένοι εταίροι που εμπεριέχονται στους πίνακες είναι οι Ηνωμένες Πολιτείες, η Ιαπωνία και οιποψήφιες χώρες. Τα σύνολαπολογίζονται για τα κράτη εκτός ΕΚ και για εκείνα εντός ΕΚ.

- Συμπεριλαμβανόμενα/μη συμπεριλαμβανόμενα επανεπενδυόμενα έσοδα: Τα επανεπενδυόμενα έσοδα αποτελούν κέρδη από επιχειρήσεις άμεσων επενδύσεων τα οποία δεν έχουν κατανεμηθεί και συνεπώς θεωρούνται επενεπενδυμένα στην επιχείρηση. Το σύνολο των ροών ΑΞΕ θα πρέπει να περιλαμβάνει τα επανεπενδυόμενα έσοδα αλλά αυτά τα στοιχεία είναι διαθέσιμα μόνο από το 1995 για το Κοινοτικό σύνολο και για διάφορες περιόδους για μεμονωμένα κράτη μέλη. Συνεπώς, στον πίνακα εμπεριέχεται μια πληρέστερη σειρά στοιχείων τα οποία δεν περιέχουν επενεπενδυόμενα έσοδα.